রাজ্যপালকে উড়িয়ে দেওয়ার হুমকি! রাজভবনে বাড়ল নিরাপত্তা

কলকাতা: ‘বিস্ফোরণে উড়িয়ে দেওয়ার’ হুমকি (Threat) পশ্চিমবঙ্গের রাজ্যপাল সিভি আনন্দ বোসকে (Governor CV Ananda Bose)। ইমেল (E-mail) পাঠানো হল ভয়ঙ্কর বার্তা। সেই হুমকি আসার পরই রাজ্যপালের সরকারি বাসভবন ও দফতর নিরাপত্তা ব্যবস্থা জোরদার করা হয়েছে। ঘটনার কথা জানানো হয়েছে কেন্দ্রীয় স্বরাষ্ট্র মন্ত্রককেও (Home Ministry)। উল্লেখযোগ্যভাবে এই ঘটনা সেদিনই ঘটল যেদিন ইডির অভিযান চলল আইপ্যাক-এর দফতর এবং সংস্থার প্রধান প্রতীক জৈনের বাড়িতে।

বৃহস্পতিবার কয়লা পাচার মামলায় আইপ্যাকের দফতরে অভিযান চালায় ইডি। সেই সময় মুখ্যমন্ত্রী নিজে আইপ্যাকের দফতরে প্রবেশ করেন এবং সেখান থেকে নথি, নিয়ে বেরিয়ে আসেন। এই ঘটনার পর ইডি ও রাজ্য সরকার দু’পক্ষই আদালতের দ্বারস্থ হয়েছে। রাজ্য সরকারের দাবি, এটি রাজনৈতিক প্রতিহিংসা থেকে করা কেন্দ্রীয় এজেন্সির অভিযান। অন্যদিকে, ইডির অভিযোগ—তদন্তে বাধা দেওয়া হয়েছে।

আরও পড়ুন: উইকেন্ডে গায়েব হবে শীত? জেনে নিন আবহাওয়ার মেগা আপডেট

তৃণমূল কংগ্রেস নেতা বেদব্রত দত্ত বলেন, “কেন্দ্রের শাসক দল দেশের গণতান্ত্রিক কাঠামোতে আঘাত করছে। বিজেপির বিরুদ্ধে দাঁড়ানোর ক্ষমতা একমাত্র মুখ্যমন্ত্রী মমতা বন্দ্যোপাধ্যায়েরই রয়েছে।”

এই টানাপোড়েনের মধ্যেই, ইডি অভিযানের প্রতিবাদে শুক্রবার কলকাতায় মিছিল ও প্রতিবাদ কর্মসূচির ডাক দিয়েছেন মমতা বন্দ্যোপাধ্যায়। চলতি বছরের প্রথমার্ধেই রাজ্যে নির্বাচন হওয়ার কথা, তার আগেই বিজেপি ও তৃণমূলের সংঘাত চরমে পৌঁছেছে।